La campanya de prevenció del Dia Mundial del Sida se centra en els jóvens de Paterna
30/11/2016

# La campanya de prevenció del Dia Mundial del Sida se centra en els jóvens de Paterna

[![Día Mundial de la lucha contra el SIDA](/images/noticias/2016/11/dia-sida.jpg)](/images/noticias/2016/11/dia-sida.jpg)

30.11.2016

Durant la jornada, l'edifici consistorial es vestirà amb un llaç gegant i s'il•luminarà de roig per a sensibilitzar i conscienciar la gent sobre el VIH

Amb motiu del Dia Mundial sense SIDA, l'Ajuntament de Paterna, a través de la Unitat de Prevenció Comunitària de Conductes Addictives UPCCA ha organitzat per a demà diferents accions amb l'objectiu de conscienciar la població més jove sobre els riscos de contagi del V.I.H. i la importància de la prevenció enfront d'esta malaltia.

"S'estima que només tres de cada deu jóvens d'entre 15 i 24 anys saben en què consistix exactament el V.I.H, la qual cosa augmenta el seu risc de dur a terme conductes que els exposen al virus i per això, enguany centrarem la campanya d'informació en este colectiu", ha explicat Julio Fernández, regidor de Protecció i Drets Humans.

Des de les 11 del matí fins a les 13 hores, es realitzarà una yinkana en la porta de l'Ajuntament en què, a través d'una sèrie de proves físiques i intel•lectuals, s'anirà informant els participants sobre les situacions de riscos i les mesures de protecció que han de prendre's per a evitar el contagi. Junt amb la yinkana, s'instal•larà una carpa informativa on es repartiran fullets explicatius sobre el VIH i les vies de contagi.

Finalment, durant la jornada, l'edifici consistorial es vestirà amb un llaç gegant i s'il•luminarà de roig per a sensibilitzar i conscienciar la gent sobre el VIH.